
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 51
din 27 februarie 2014
privind însuşirea şi aprobarea documentaţiei tehnico-economice în faza de proiect tehnic şi 
detalii de execuţie, revizuită şi a actualizării valorii indicatorilor tehnico-economici pentru

obiectivul  “ Închiderea depozitului de deşeuri industriale al municipiului Sighişoara, jud. Mureş”
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, înregistrat cu nr. 2.770/07.02.2014, în calitate de iniţiator, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere prevederile Hotărârii Guvernului nr. 349/2005 privind depozitarea deşeurilor, cu modificările şi completările ulterioare, care stabileşte cadrul legal pentru închiderea şi urmărirea postînchidere a depozitelor existente în condiţii de protecţie a mediului şi a sănătăţii populaţiei ;

Având în vedere documentaţia tehnico-economică în faza de proiect tehnic şi detalii de execuţie pentru obiectivul “ Închiderea depozitului de deşeuri industriale al municipiului Sighişoara, jud. Mureş ”;

Având în vedere procesul verbal nr. 2836/07.02.2014 al Comisiei tehnico-economice pentru analizarea documentaţiei tehnico-economice referitoare la obiectivul “ Închiderea depozitului de deşeuri industriale al municipiului Sighişoara, jud. Mureş ”, pe care aceasta a considerat-o necesară şi oportună ;
Având în vedere prevederile art. 44 alin. (1) din Legea nr. 273/2006 privind finanţele publice locale, cu modificările şi completările ulterioare, cu referire la cheltuielile de investiţii şi documentaţiile tehnico-economice; 
Având în vedere prevederile Hotărârii Guvernului nr. 28/2008 privind aprobarea conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiectivele de investiţii şi lucrări de investiţii ;

Având în vedere Hotărârea Consiliului Local Sighişoara nr. 210/22.12.2011 privind aprobarea documentaţiei tehnico – economice în faza de proiect tehnic şi detalii de execuţie şi a valorii indicatorilor tehnico – economici pentru obiectivul “Închiderea depozitului de deşeuri industriale al municipiului Sighişoara, jud. Mureş”;
 
Având în vedere Raportul de specialitate al Serviciului Investiţii – urmărire contracte, monitorizare servicii de utilităţi publice, înregistrat cu nr. 2.771/07.02.2014, prin care se propune însuşirea şi aprobarea documentaţiei tehnico-economice în faza de proiect tehnic şi detalii de execuţie, revizuită şi a actualizării valorii indicatorilor tehnico-economici pentru obiectivul  “Închiderea depozitului de deşeuri industriale al municipiului Sighişoara, jud. Mureş”, îndeplinându-se prevederile legale în acest sens;
În baza art. 36, alin. 2, lit. (b) şi alin. 4, lit. (d), alin. 9, art. 45, alin. (2) şi a art.115 alin. (1), lit. (b) din Legea nr. 215/2001, Legea administraţiei publice locale, republicată, cu modificările şi completările ulterioare,    
H O T Ă R Ă Ş T E :

 
Art. 1. Se însuşeşte şi se aprobă documentaţia tehnico-economică în faza de proiect tehnic şi detalii de execuţie, revizuită şi a actualizării valorii indicatorilor tehnico-economici pentru obiectivul  “Închiderea depozitului de deşeuri industriale al municipiului Sighişoara, jud. Mureş”, în valoare de 3.132.360,00 lei (inclusiv TVA), din care C+M de 2.757.020,00 lei (inclusiv TVA), anexă la prezenta hotărâre şi care se află în păstrarea Serviciului Investiţii – urmărire contracte, monitorizare servicii de utilităţi publice.
Art. 2. Cu data intrării în vigoare a prezentei hotărâri, se abrogă Hotărârea Consiliului Local Sighişoara nr. 210/22.12.2011 privind aprobarea documentaţiei tehnico – economice în faza de proiect tehnic şi detalii de execuţie şi a valorii indicatorilor tehnico – economici pentru obiectivul “Închiderea depozitului de deşeuri industriale al municipiului Sighişoara, jud. Mureş”.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Economică, Serviciul Investiţii- urmărire contracte, monitorizare servicii de utilităţi publice.

 
Art. 4.  Prin grija domnişoarei Anca Fleşariu, Secretar al Municipiului Sighişoara, prezenta hotărâre  va fi comunicată în termenul prevăzut de lege , Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;

  2 ex. Serviciul Investiţii- urmărire contracte, monitorizare servicii de utilităţi publice.
  9 ex. 
A.F./G.V.
